stanford-oval/wikipedia huggingface dataset:
Queens of the Stone Age
Diskografia > Singlet

The Lost Art of Keeping a Secret – 2000
Feel Good Hit of the Summer – 2000
No One Knows – 2002
Go With The Flow – 2003
First It Giveth – 2003
Little Sister – 2005
In My Head – 2005
Burn the Witch – 2005
Sick, Sick, Sick – 2007
3’s & 7’s – 2007
Make It wit Chu – 2007
My God Is the Sun – 2013
I Sat by the Ocean – 2013
The Way You Used to Do – 2017
The Evil Has Landed – 2017
Emotion Sickness – 2023
Carnavoyeur – 2023
Paper Machete – 2023
Diskografia > DVD:t

Over The Years And Through The Woods (CD + DVD) – 2005
Live in Brazil – 2011
Diskografia > Muut julkaisut

If Only Everything (1996 nimellä Gamma Ray)
Kyuss/Queens Of The Stone Age Split EP (1997)
Queens Of The Stone AGe/Beaver Split EP (1998)
Stone Age Complications (2004 Harvinaisuuksia,ym.)
Over the Years and Through the Woods (2005, livealbumi)
Jäsenet > Nykyiset

Josh Homme − laulu, kitarat, piano (1997−)
Troy Van Leeuwen − kitarat, slide-kitara, lyömäsoittimet, taustalaulu (2002−)
Dean Fertita − koskettimet, kitarat, lyömäsoittimet, taustalaulu (2007−)
Michael Shuman − basso, taustalaulu (2007−), koskettimet (2013-)
Jon Theodore − rummut (2013−)
Jäsenet > Entiset

John McBain (1997−1998) (Monster Magnet, Wellwater Conspiracy)
Nick Oliveri (myös taustalaulu, sekä joissain kappaleissa päävokalisti) (1998−2004) (Kyuss, Mondo Generator, The Dwarves) (1998−2004)
Van Conner (1998/1999) (Screaming Trees)
Mike Johnson (1998) (Dinosaur Jr, Mark Lanegan)
Dan Druff (2005)
Joey Castillo (2002−2012)
Dave Grohl (2002, studiorumpali levyillä Songs for the Deaf ja ...Like Clockwork:llä) (Nirvana, Foo Fighters), esiintyi myös yhtyeen kanssa soittaen rumpuja vuonna 2002.
Gene Trautmann (1999−2002)
Nick Lucero (2000) (studiorumpali Rated R:llä)
Alfredo Hernandez (1998−1999) (Kyuss, Che)
Matt Cameron (1997) (Soundgarden, Wellwater Conspiracy, Pearl Jam, Smashing Pumpkins)
Alain Johannes − basso, kitara, taustalaulu (2005−2007) (Eleven)
Natasha Shneider − koskettimet, taustalaulu (2005−2007) (Eleven)
Brendon McNichol − kitara, taustalaulu, koskettimet (2000-2002) (Masters of Reality)
Dave Catching − kitara, basso, taustalaulu, koskettimet (1998-2000) (Eagles of Death Metal, Mondo Generator)
Mark Lanegan − laulu (2000-2005)
Queens of the Stone Ageen liittyvät yhtyeet

Kyuss
The Desert Sessions
Eagles of Death Metal
Nirvana
Screaming Trees
Masters of Reality
Foo Fighters
Mondo Generator
A Perfect Circle
Danzig
Them Crooked Vultures
Aiheesta muualla

Kuvia tai muita tiedostoja aiheesta Queens of the Stone Age Wikimedia Commonsissa
Yhtyeen virallinen sivu
Yhtye keikalla Bolognassa 2005. Vasemmalta oikealle: Troy Van Leeuwen, Alain Johannes ja Josh Homme.
Vasemmalta oikealle: Troy Van Leeuwen, Dean Fertita, Jon Theodore, ja Josh Homme esiintymässä Rock im Park-festivaalissa vuonna 2014.
Josh Homme esiintymässä vuonna 2007.
Severino Batista de França

Severino Batista de França (s. 29. tammikuuta 1945 Bezerros) on brasilialainen roomalaiskatolinen piispa. Hän liittyi kapusiineihin 8. joulukuuta 1967 ja sai pappisvihkimyksensä 8. joulukuuta 1972. Hänet nimitettiin Santarémin hiippakunnan vihkipiispaksi sekä Hierpinianan titulaaripiispaksi 4. elokuuta 2004. Piispaksi vihkiminen seurasi 7. lokakuuta. Pääkonsekraattorina toimi Luis Gonzaga Silva Pepeu, jota avustivat José Carlos Melo ja Lino Vomboemmel.
De França sai 7. maaliskuuta 2007 nimityksen Nazarén piispaksi, jonka virkaan hänet asetettiin 15. huhtikuuta.
Sari Paukkunen

Sari Paukkunen maailman vahvin nainen -65kg painoluokassa
Sari Paukkunen  (s. 1982 tai 1983) on juvalainen kuntovalmentaja ja maailman vahvin nainen omassa painoluokassaan. Hän on voimailun kolminkertainen MM-kultamitalisti ja hän on voittanut Euroopan mestaruuden 65kg-painoluokassa. Suomenmestaruuksia hänellä on 6 65kg-painoluokassa. Hän on myös ollut neljä kertaa mukana painoluokattomassa Suomen vahvin nainen -kisassa. Siellä paras sijoitus on 5. Kilpailun voittajan paino oli tuolloin 135kg ja Paukkusen 64kg. Voimailun historian ensimmäisissä vahvin joukkue -kisoissa hän oli Suomen joukkueen kanssa hopealla Walesissa syksyllä 2022. Vuonna 2022 Paukkunen palkittiin Juvan Vuoden urheilijana.
Paukkunen kilpailee Suomen Voimalajiliiton alaisessa vahvin-lajissa, jossa kilpailijoiden paremmuusjärjestys testataan eri lajeilla. Kilpailuissa voi olla jopa kahdeksan eri lajia, esimerkiksi rekan veto, tukkipunnerrus, maastaveto, farmikävely, säkkien lastaus, Conan-pyörä, renkaan pyöritys ja atlaskivet. Liitto, jossa Sari kilpailee kuuluu antidoping-säännöstön alaisuuteen ja kilpailijoita testataan säännöllisesti.
Paukkusen harrastevalikoima on monipuolinen ja siihen kuuluu mm. juoksu ja multisport-lajit.
Seuraavia kisoja

1.7.2023 Saimaa Challenge ja 29.7. Hämeenlinnan puolimaraton.
Pure Pull SM 2024
Vahvin SM 2024
2024 Tukki SM 2024
Voimassa olevat Suomen ennätykset

Maastanosto 2021 170kg
Akseli max 2020 72.5kg
Tukin nosto 2019 76kg
Ruskokalvajat

| Ruskokalvajat |
| --- | --- |
 Pajunruskokalvaja (Gonioctena viminalis)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Chrysomelinae
Tribus::  Chrysomelini
Suku::  Ruskokalvajat Gonioctena  Chevrolat in Dejean, 1836
Katso myös
   Ruskokalvajat Wikispeciesissä   Ruskokalvajat Commonsissa 
Infobox OKNimi-testi OK: 
Ruskokalvajat (Gonioctena) on lehtikuoriaisten (Chrysomelidae) heimoon kuuluva kovakuoriaissuku. Sukuun kuuluu maailmanlaajuisesti useita kymmeniä lajeja.
Suvun lajeja

Vähäruskokalvaja (Gonioctena flavicornis)
Pajunruskokalvaja (Gonioctena viminalis)
Haavanruskokalvaja (Gonioctena decemnotata)
Pohjanruskokalvaja (Gonioctena linnaeana)
Lapinruskokalvaja (Gonioctena arctica)
Gonioctena sundmani
Norjanruskokalvaja (Gonioctena norvegica)
Gonioctena olivacea
Olaruskokalvaja (Gonioctena quinquepunctata)
Pihlajanruskokalvaja (Gonioctena intermedia)
Tuomenruskokalvaja (Gonioctena pallida)
Aiheesta muualla

Laji.fi: Ruskokalvajat (Gonioctena)
ITIS: Gonioctena (englanniksi)
Bug Guide: Genus Gonioctena (englanniksi)
Bug Guide: Genus Gonioctena kuvia (englanniksi)
Pherobase: Semiochemicals of Genus Gonioctena (englanniksi)
Sastamalan seudun museo

| Sastamalan seudun museo |
| --- | --- |

Tyyppi:  kulttuurihistoriallinen museo
Osoite:  Marttilankatu 12, 38200 Sastamala  
Sijainti:  Sastamala 
Perustettu:  3. syyskuuta 1932
Ylläpitäjä:  Suomen kirjainstituutin säätiö
Johtaja:  Marja Hänninen-Tolvi (Pukstaavi ja Sastamalan seudun museo)
Kotisivut:  pukstaavi.fi/en/sastamala-muse... 
Koordinaatit:  61°20′35″N, 22°54′36″E
 fiSastamalan seudun museo 
     
Sastamalan seudun museo on vuonna 1932 perustettu paikallismuseo Sastamalan kaupungissa. Sitä ylläpitää Suomen kirjainstituutin säätiö, ja se sijaitsee Sastamalan keskustassa vanhassa Tornihuvilassa. Museo kerää Sastamalan alueen historiaan liittyvää esineistöä, ja se järjestää näyttelyitä sekä järjestää kulttuuriperintöön liittyviä tapahtumia ja toimintaa. Museo perustettiin aikanaan Tyrvään seudun museo- ja kotiseutuyhdistyksen perustavassa kokouksessa. Se toimi alkujaan Tammisen makasiinissa mutta muutti vuonna 1958 Tyrvään pappilan kivinavettaan, mistä se muutti vuonna 2017 Tornihuvilaan. Museo on osa Kirjakorttelia, johon kuuluvat myös Herra Hakkaraisen talo ja Pukstaavi. Museotoiminnasta vastaa Suomen kirjainstituutin säätiö.
Toiminta ja kokoelmat

Sastamalan seudun museo on kulttuurihistoriallinen museo, jonka tallentaa ja esittele Sastamalan alueen historiaa. Tavoitteena on ylläpitää ja vahvistaa asukkaiden ymmärrystä seudun kulttuurista, historiasta ja ympäristöstä. Museossa järjestetään vaihtuvia näyttelyitä, ja se tarjoaa erilaisia palveluita sekä järjestää kulttuuriperintöön liittyviä tapahtumia ja toimintaa.
Museolla on käytössään kaksi kokoelmatilaa. Sastamalan kaupunki vastaa Stormin kokoelmakeskuksen tilasta, joka on tehty vuonna 1955 valmistuneeseen vanhaan koulurakennukseen. Suuremmat museoesineet sijaitsevat Varikon alueen lämmittämättömässä tilassa.
Sastamalan seudun museon esinekokoelmassa on pääasiassa sastamalaista arkielämää, asumista ja elinkeinoa kuvaavaa aineistoa 1700-luvulta nykypäivään. Kokoelmaan kuuluu noin 20 000 esinettä. Sitä on kerätty pääasiassa Sastamalaan nykyään kuuluvien Tyrvään, Vammalan, Karkun ja Kiikan kuntien sekä Nokiaan kuuluvan Suoniemen kunnan alueilta. Kokoelmassa on kansatieteellistä aineistoa, talonpoikaista maatalous-, metsästys- ja kalastusesineitä, käsityöläisten ja pienteollisuuden tuotteita sekä Vammalan kaupunkielämään liittyvää esineistöä. Esinekokoelmaan kuuluu myös osakokoelmana Viipurin läänin Pyhäjärveltä peräisin olevia esineitä toista maailmansotaa edeltävältä ajalta.
Kokoelmakeskukseen sijoitetussa valokuvakokoelmassa on noin 15 000 valokuvaa. Vanhimmat niistä ovat 1800-luvun lopulta, ja kokoelmassa on sekä paperikuvia että digitaalisia kuvia. Kuvia muun muassa Sastamalan rakennetusta ympäristöstä, kansanrakennuksista, perinteisen maatalouden työtavoista, sisustuksista ja henkilöistä.
Museon arkistokokoelmassa on noin 90 hyllymetriä aineistoa. Aineistossa on muun muassa Sastamalan seutuun liittyivä painotuotteita esitteistä lehtileikkeisiin, seutua kuvaavia postikortteja ja lehtileikkeitä museon toimialasta ja alueen merkkihenkilöistä. Arkistossa on myös pienpainatteita ja lehtiä, muun muassa Sastamalan Joulu- ja Vpl. Pyhäjärvi -lehtien vuosikerrat. Audio-visuaaliseen aineistoon kuuluu kaitafilmejä ja ääninauhoja.
Museon tutkimuskäyttöön tarkoitetussa käsikirjastossa on historiallisia, kansatieteellisiä sekä kulttuuri- ja paikallishistoriallisia teoksia. Käsikirjastossa on noin 10 000 nidettä 300 hyllymetrillä. Aineisto on kokoelmakeskuksen tiloissa, eikä kirjastosta anneta kotilainoja.
Historia

Sastamalan seudun museon edeltäjä Tyrvään seudun museo perustettiin Tyrvään seudun museo- ja kotiseutuyhdistyksen perustaneessa kokouksessa 3. syyskuuta 1932. Ajatus museosta oli jo tuolloin useita vuosikymmeniä vanha. Tyrvään kirkkoherra Johannes Bäck oli 1890-luvun lopulla ehdottanut Suomen muinaismuistoyhdistykselle kansatieteellisen museon perustamista Tyrvään vanhaan kirkkoon. Hankeen on arvioitu myöhemmin liittyneen seurakunnan talouteen, sillä Tyrvään seurakunnan rahatilanne oli vaikea: uusi kirkko oli valmistunut noin 40 vuotta aiemmin ja uusi pappila hiljattain. Bäckin ajatuksessa Muinaismuistoyhdistys olisi vastuussa hankkeen kustannuksista, sillä huonokuntoinen vanha kivikirkko oli seurakunnalle lähinnä taloudellinen rasite.
Väinö Heikinheimo perusti vuonna 1911 Tyrvään kotiseutuyhdistyksen, jonka tavoitteena oli museo Tyrväälle. Yhdistyksen toiminta lakkasi kuitenkin jo keväällä 1918. Tyrvään seudun museo- ja kotiseutuyhdistyksen perustavassa kokouksessa syyskuussa 1932 perustettiin samalla Tyrvään seudun museo. Esineistön pohja saatiin Sammaljoen nuorisoseuralta, joka oli koonnut noin kaksisataa esinettä museota varten. Esineitä kerättiin myös autolla ympäri pitäjää. Museo avattiin 6. kesäkuuta 1933 Tammisen makasiinissa, joka oli tarkoitettu vain väliaikaiseksi vuokratilaksi. Kotiseutuyhdistys keräsi varoja omaan museorakennukseen, mutta sota-aika keskeytti suunnitelmat.
Museo siirtyi vuonna 1958 keskustasta Tyrvään pappilan kivinavettaan, josta museo sai pysyvät toimitilat. Aiesopimus oli tehty vuonna 1951, mutta sen jälkeen kirkkoherraksi tullut Eino Kelari olisi halunnut navettaan seurakunnan toimintakeskuksen. Kotiseutuyhdistys ja Tyrvään Sanomien päätoimittaja Antti Prusi saivat lehdistön jopa Helsingin Sanomia myöten museohankkeen tukijoiksi. Kiista kivinavetan asemasta päättyi syyskuussa 1955 kirkkohallituksen päätökseen.
Tyrvään seudun museo siirtyi vuonna 1974 Vammalan kaupungin hallintaan. Museon nimi muutettiin vuoden 2009 alussa Sastamalan seudun museoksi, kun Sastamalan kaupunki oli syntynyt. Museon toiminta-alue laajeni samalla käsittämään lähes koko historiallisen Sastamalan pitäjän. Museo liitettiin vuonna 2012 Pukstaavin kanssa yhdeksi hallintokokonaisuudeksi, jonka ylläpitäjänä toimii Suomen kirjainstituutin säätiö. Sastamalan seudun museo muutti keväällä 2017 Kirjakortteliin rovasti Emil Teodor Gestrin 1890-luvun alussa rakennuttamaan Tornihuvilaan. Sastamalan kaupunginhallitus perusteli siirtoa sillä, että peruskorjattu Tornihuvila oli vajaakäytössä ja museon näyttelytoiminnan siirtyminen Kirjakortteliin Herra Hakkaraisen talon ja Pukstaavin yhteyteen muodostavat oman matkailullisen kokonaisuuden.
Samsung Galaxy J1 (2016)

| Samsung Galaxy J1 (2016) |
| --- | --- |

Valmistaja:  Samsung Electronics
Julkaistu:  tammikuu 2016
Edeltäjä:  Samsung Galaxy J1
Mitat:  132,6 x 69,3 x 8,9 mm
Paino:  131 g
Näyttö:  4,5" Super AMOLED WVGA
Näytön kuvatarkkuus:  480 x 800
Suoritin:  Samsung Exynos 3 Quad 3475 4-ydin, 1,3 GHz, ARM Cortex-A7, 28 nm
Grafiikkapiiri:  Mali-T720
Keskusmuisti:  1 Gt
Flash-muisti:  8 Gt
Takakamera:  5 megapikselin kenno
Etukamera:  2 megapikseliä
Käyttöjärjestelmä:  Android 5.0 ”Lollipop”
Akku:  2 050 mAh
Muistikorttipaikka:  tukee enintään 128 gigatavun microSD-kortteja
Infobox OKNimi-testi OK: 
Samsung Galaxy J1 (2016) on Samsung Electronicsin tammikuussa 2016 julkaisema älypuhelin, jossa on esiasennettuna Android 5.0 ”Lollipop” -käyttöjärjestelmä.
Tekniset tiedot > Muotoilu

Samsung Galaxy J1 (2016) -älypuhelimessa on 4,5-tuumainen näyttö WVGA-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 3 Quad 3475-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 5 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 720p (HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 5.0 ”Lollipop”.
Selma Tuominen

| Selma Tuominen> Henkilötiedot |
| --- | --- |
Syntynyt: 19. heinäkuuta 1903 Askainen
Kuollut: 13. maaliskuuta 2015 (111 vuotta) Turku
Ammatti:  kutomakoneen käyttäjä
Siviilisääty:  leski
Puoliso:  Vilho Tuominen (k. 1983)
Lapset:  Aila Ahtola (s. 1927)
Selma Tuomisen hauta Turun Katariinan hautausmaalla.
Selma Johanna Tuominen (19. heinäkuuta 1903 Askainen – 13. maaliskuuta 2015 Turku) oli kuollessaan Suomen vanhin ihminen. Tuominen eli 111-vuotiaaksi, uutisoi Turkulainen-lehti 13. huhtikuuta 2015. Vuodesta 2007 alkaen hän asui turkulaisessa palvelutalossa, jonne hän muutti omasta kodistaan.
Tuominen kertoi 20. marraskuuta 2012 julkaistussa Helsingin Sanomien haastattelussa, ettei koskaan ole käyttänyt alkoholia eikä polttanut tupakkaa, lisäksi hän mainitsi pitkän iän salaisuudeksi elämänmyönteisen ja iloisen asenteen. Tuominen kertoi, ettei hänellä ole mitään mainittavampia sairauksia eikä kipuja ollenkaan. Tuominen kuvaili myös olevansa hyvin huumorintajuinen ihminen. Haastattelussa hän mainitsikin että "Mä olen tämmöinen huumormummo, koitan olla aina iloinen. Ei tuu ryppyjä."
Tuomisella oli vuonna 1925 solmitusta avioliitosta Vilho Tuomisen (1902–1983) kanssa yksi lapsi, vuonna 1927 syntynyt tytär Aila.
Muita vanhoiksi eläneitä suomalaisia

Epävirallisten tietojen mukaan ennen Tuomista vanhin suomalainen oli vuonna 1902 syntynyt helsinkiläinen nainen, jonka henkilöllisyyttä ei julkistettu. Tätä ennen vanhin suomalainen oli rantasalmelainen Jussi Leskinen. Helsingin Sanomien mukaan Tuomisen lisäksi on elossa ollut syyskuussa 2012 vielä yksi, Selma Tuomista hieman nuorempi vuonna 1903 syntynyt nainen. Viimeinen suomalainen vuonna 1903 syntynyt mies kuoli heinäkuussa vuonna 2008. Helsingin Sanomat kertoi tammikuussa 2017, että Suomen vanhin elossa oleva henkilö on hämeenlinnalainen Helvi Kärki, joka on syntynyt joulukuussa 1906.
Seneca Fallsin konferenssi

Seneca Fallsin konferenssi oli heinäkuussa 1848 New Yorkin osavaltion Seneca Fallsissa pidetty kaksipäiväinen kokous, jonka tärkeimpiä puuhanaisia olivat kansalaisoikeusaktiivi Lucretia Mott ja suffragetti Elizabeth Cady Stanton. Konferenssia pidetään feminismin alkusysäyksenä.
Kokoukseen osallistui 300 naista ja 40 miestä. Sen koollekutsujat Mott ja Stanton saivat kimmokkeen asialle, kun naisia ei hyväksytty osallistujiksi vuoden 1840 orjuuden vastaisessa maailmankonferenssissa Lontoossa. Kokouksen päätös oli, että naisten on saatava yleinen äänioikeus ja tasaveroinen asema yhteiskunnassa. Äänioikeusvaatimuksen muotoili amerikkalainen orjuuden vastustaja Frederick Douglass. Vaatimusten toteuttamiseksi päätettiin perustaa naisliike, jolle 1900-luvun alun Britanniassa annettiin nimitys suffragetit.
Naisliike sai Seneca Fallsin jälkeen sivustatukea monilta kulttuurihenkilöiltä. Kirjailija Ralph Waldo Emerson julisti Bostonin naisasiakokouksessa 1855, että ”puoli maailmaa kuuluu naisille”. Myös Walt Whitman ja Edward Bellamy korostivat teoksissaan naisliikkeen vaatimusten oikeutusta.
Seria

Seria on Belaitin piirikunnassa Bruneissa sijaitseva kaupunki. Vuoden 2011 väestönlaskennan mukaan siellä asui 9 147 asukasta. Se on paikallisen öljyteollisuuden keskus.
Shakkiolympialaiset 2012

Olympialaisten pelisalia
40. shakkiolympialaiset käytiin 27. elokuuta – 10. syyskuuta 2012 Istanbulissa, Turkissa. Yleiseen sarjaan osallistui 157 joukkuetta ja naisten sarjaan 127 joukkuetta.
Yleisessä sarjassa kultaa sai Armenian joukkue. Hopeaa sai Venäjä ja pronssia Ukraina. Naisten sarjassa kultaa sai Venäjä, hopeaa Kiina ja pronssia Ukraina. Suomen joukkue sijoittui yleisessä sarjassa sijalle 74.
Suomen joukkue

| Titteli | Nimi | Elo |
| --- | --- | --- |
| SM | Tomi Nybäck | 2638 |
| KvM | Mika Karttunen | 2448 |
| KvM | Mikael Agopov | 2429 |
| FM | Vilka Sipilä | 2431 |
| FM | Daniel Ebeling | 2350 |
Lopputulokset > Yleinen sarja

| Sijoitus | Joukkue | Voitettuja otteluita | Tasan päättyneitä otteluita | Hävittyjä otteluita |
| --- | --- | --- | --- | --- |
| Kultaa |  Armenia | 9 | 1 | 1 |
| Hopeaa |  Venäjä | 9 | 1 | 1 |
| Pronssia |  Ukraina | 9 | 0 | 2 |
| Neljäs |  Kiina | 8 | 1 | 2 |
| Viides |  Yhdysvallat | 7 | 3 | 1 |
| Kuudes |  Alankomaat | 8 | 0 | 3 |
| Seitsemäs |  Vietnam | 6 | 4 | 1 |
| Kahdeksas |  Romania | 8 | 0 | 3 |
| Yhdeksäs |  Unkari | 7 | 1 | 3 |
| Kymmenes |  Azerbaidžan | 6 | 3 | 2 |
Samsung Galaxy J1

| Samsung Galaxy J1 |
| --- | --- |

Valmistaja:  Samsung Electronics
Julkaistu:  helmikuu 2015
Seuraaja:  Samsung Galaxy J1 (2016)
Mitat:  129 x 68,2 x 8,9 mm
Paino:  122 g
Näyttö:  4,3" TFT WVGA
Näytön kuvatarkkuus:  480 x 800
Suoritin:  2-ydin, 1,2 GHz, ARM Cortex-A7
Grafiikkapiiri:  Mali-400
Keskusmuisti:  512 Mt
Flash-muisti:  4 Gt
Takakamera:  5 megapikseliä
Etukamera:  2 megapikseliä
Puheaika:  10 h
Käyttöjärjestelmä:  Android 4.4.4 "KitKat"
Akku:  1 850 mAh
Muistikorttipaikka:  tukee enintään 128 gigatavun microSD-kortteja
Infobox OKNimi-testi OK: 
Samsung Galaxy J1 on Samsung Electronicsin tammikuussa 2015 esittelemä ja helmikuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.
Tekniset tiedot > Muotoilu

Samsung Galaxy J1 -älypuhelimessa on 4,3-tuumainen näyttö WVGA-resoluutiolla.
Tekniset tiedot > Fyysiset osat

Laitteesta löytyy 2-ydin-prosessori. Laitteessa on 512 megatavua keskusmuistia ja 4 gigatavua sisäistä tallennustilaa. Puhelimen muisti on laajennettavissa enintään 128 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 5 megapikselin takakamera. Etukameran tarkkuus on puolestaan 2 megapikseliä.
Videokuvaus voidaan tehdä 720p (HD) -resoluutioilla 30 fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.4.4 "KitKat".
Seppo Vesterinen

Seppo Vesterinen (16. syyskuuta 1948 Lahti – 2. huhtikuuta 2020 Tammisaari) oli suomalainen yhtyemanageri, tuottaja ja erityisesti rock-musiikin asiantuntija. Parhaiten hänet muistetaan Hanoi Rocksin, The Rasmus -yhtyeen sekä HIMin managerina.
Vesterinen kuoli 71-vuotiaana huhtikuussa 2020 pitkäaikaisen sairauden seurauksena.
Ura

Seppo Vesterinen opiskeli elokuvaa aluksi Pariisissa 1968 seuraavana vuonna Brysselissä. 1970-luvun alkupuolella hän teki mainos- ja lyhytelokuvia Suomi-Filmille ja kantaaottavia elokuvia Suomi-Filmin kalustolla omiin nimiinsä. Vesterisen, Atte Blomin, Kari Karmasalon ja Kati Siikarlan kaupungin ja gryndereiden harjoittamaa asuntopolitiikkaa vastaan suunnattu Taistelu kaupungista sai 130 000 markkaa valtion laatutukea vuonna 1972. Tuki herätti keskustelua, koska se oli kuudennes kaikesta ja lisäksi työryhmä oli saanut käyttää Yleisradion kalustoa.
Elokuvakontaktit johtivat Vesterisen Helsingin juhlaviikkojen ohjelmasihteeriksi vuonna 1972. Vesterinen toi ohjelmistoon aikansa viimeisimpiä kansainvälisiä artisteja, kuten Frank Zappan, Weather Reportin ja Andrzej Wajdan Hamletin. Vuonna 1974 hän järjesti omana ideanaan ensimmäisen kerran Kaivopuiston konsertit, jotka aloittivat edelleen jatkuvan Helsingin puistokonserttiperinteen.
Vuonna 1980 Vesterinen ryhtyi Hanoi Rocksin manageriksi. Hän oli vaikuttunut nähtyään yhtyeen esiintyvän Tavastia-klubilla, jolle teki ohjelmistoa. Yhtye muutti ensin Ruotsiin ja sitten Englantiin. Englannin työparikseen Vesterinen otti Richard Bishopin, jonka kanssa perusti Lick Records -levy-yhtiön. Hanoi Rocks kuitenkin hajosi kesäkuussa 1985. Vesterinen jatkoi Andy McCoyn Cherry Bombz -yhtyeen managerina.
Vesterinen edisti myös muiden suomalaisten yhtyeiden kuten Hearthillin, Boycottin, Smackin, Sielun Veljien ja The Nights of Iguanan ulkomaanvientiä.
1990-luvulla Vesterinen kiinnostui erilaisista teatteriproduktioista. Kun Kaapelitehdas vakiintui taiteen käyttöön, "Merikaapelihallia" alettiin käyttää näyttämönä, jonka ensimmäisistä suurtuotannoista Seppo Vesterinen kutsuttiin vastaamaan. Näitä suurtuotantoja olivat teatterikorkeakoulujen yhteistyöprojekti West Side Story ja Kari Heiskasen Drive or Die. Vuosina 1993–1995 Vesterinen toimi ensimmäisen Teatterikorkeakoulun esittävän taiteen tuottajakoulutuksen kurssinjohtajana.
Seuraavaksi Vesterinen pyydettiin toteuttamaan Esa-Pekka Salosen johdolla uudistettuja Helsingin juhlaviikkoja. Hän tuotti Peter Sellarsin ohjaaman I Was Looking at the Ceiling and then I Saw the Sky -laulunäytelmän. Vesterinen vetäytyi Mustioon maaseudun rauhaan ja kasvatti kukkia, kunnes palasi takaisin musiikki- ja rockmaailmaan. Helsingin kulttuurivuoden 2000 ohjelmistoon Vesterinen toteutti Töölönlahden taidepuutarhat.
Teatterimaailman jälkeen hän aloitti kesästä 1999 lähtien yhteistoiminnan HIM:in kanssa. Vesterinen oli toteuttamassa juuri tuona kesänä HIM:in Saksan läpimurtoa. Vuodesta 2003 lähtien hän toimi The Rasmuksen managerina.
Sgonnsair

Sgonnsair
Sgonnsair (engl. Sconser) on kylä An t-Eilean Sgitheanachin saarella Skotlannissa.
Samsung Galaxy J2 (2017)

| Samsung Galaxy J2 (2017) |
| --- | --- |
Valmistaja:  Samsung Electronics
Julkaistu:  lokakuu 2017
Mitat:  136,5 x 69 x 8,4 mm
Paino:  130 g
Näyttö:  4,7" Super AMOLED qHD
Näytön kuvatarkkuus:  540 x 960
Suoritin:  Samsung Exynos Quad 3475 4-ydin, 1,3 GHz, ARM Cortex-A7
Grafiikkapiiri:  Mali-T720
Keskusmuisti:  1 Gt
Flash-muisti:  8 Gt
Takakamera:  5 megapikseliä
Etukamera:  2 megapikseliä
Käyttöjärjestelmä:  Android 7.0 "Nougat"
Akku:  2 000 mAh
Muistikorttipaikka:  tukee enintään 128 gigatavun microSD-kortteja
Infobox OKNimi-testi OK: 
Samsung Galaxy J2 (2017) on Samsung Electronicsin lokakuussa 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä.
Tekniset tiedot > Muotoilu

Samsung Galaxy J2 (2017) -älypuhelimessa on 4,7-tuumainen näyttö qHD-resoluutiolla.